Frank Coetzee - God Se Tyd
Die wetenskaplikes se die Bybel is 'n grap want die aarde is miljoene jare oud en met evolusie stam die mens uit ape en die gelowiges weer stry dat die Bybel reg is maar self verstaan hulle nie die Bybel so mooi nie.
Die Bybel is egter korrek en dit is die mense, die ongelowiges en gelowiges, wat die Bybel verkeerd verstaan want daar staan ook geskrywe vir God is een dag soos duisend jaar en duisend jaar soos een dag.
Vat 'n stuk papier en trek 'n streep om die TYD te verteenwoordig. Die begin van die streep is die begin van die natuurlike heelal en die einde is die einde van die natuurlike heelal en aarde en alles
As jy dan nou as die een wat die streep getrek het NIE natuurlik en deel van die streep is nie maar geestelik is, kan jy jou pen se punt op enige "tyd" op die streep trek en dan is jy "in daardie tyd" en kan dan jou pen oplig en dan is jy 100 000 duisend jaar later in ander natuurlike tyd. As geestelike wat NIE aan die wette van die natuur gebonde is nie, het die natuurlike "tyd" geen effek op jou nie al verloop miljoene jare.
Die Bybel is terloops ook die enigste geloofsboek wat se God het TYD gemaak terwyl wetenskaplikes ook gevind het dat die skepping van die aarde tot nou in 7 tydperke verdeel kan word en ons nou in die 7de tydperk is en evolusie gestop het. Met dit in gedagte HET God wel die aarde en mens gemaak en wel in 7 "dae" maar nerens staan daar in die Bybel 24 uur nie.
(Terloops, daar word wel op 'n ander plek in die Bybel gesê dat die son 24 uur (een omwetteling) stilgestaan het en wetenskaplikes wat toetse gedoen het oor sterrekundige tyd met rekenaar modele, het 'n paar probleme uitgesorteer waar die models se resultate verskil het maar een ding wat almal dronkgeslaan het was dat daar nog steeds 24 uur "weg" is.)
Teen Woensdag sou ek indien moontlik hemel en aarde wou beweeg en al my geld spandeer om iemand te help maar toe breek my voertuig toe ek OPPAD was om iets daaraan te doen en bietjie later wou ek slange vang toe ek boodskap kry dat daardie persoon al 4 dae sonder kos is, nie meer kan nie en wil doodgaan.
Ek het egter geen keuse gehad as om my voertuig reg te maak nie en nou 'n paar dae later en met my voertuig reg, is dit duidelik dat bogemelde vals was en my gebreekte voertuig en geld en tyd wat ek daarop spandeer het eintlik groter probleme voorkom het.
Ons wonder dikwels oor die hoekom en waarom en sulke dinge maar een ding staan vas en dit is God se tyd is nie my of ons tyd nie en die mens wik maar God beskik en alles sal altyd ten goede uitwerk, MITS ons die geloof het om die negatiewe gebeure te aanvaar en in positiewe dinge om te skakel.
Ek KON mos die negatiewe gebeure van my kar wat breek en so aan toegelaat het om my NOU NOG steeds te pla of hoe, tog het ek verkies om die positiewe daaragter te soek en raak te sien en dit is hoe elkeen van ons moet wees en die ideaal om voor te strewe, dag na dag, uur na uur, keuse na keuse.